Middelsstore, brune og hvite sommerfugler med rundede vinger, uten øyeflekker. Bakvingens ytterkant er bølgete. Oversiden er mørkbrun med et bredt, hvitt tverrbånd som er tilspisset i begge ender slik at det ikke helt når for- og bakkanten av vingene. Undersiden er tegnet som oversiden bortsett fra at grunnfargen er gråbrun-vatret, og at det er en lett bølgete, oransje kantlinje langs ytterkanten.